སྔ་དྲོའི་ཆུ་ཚོད་བརྒྱད་ཙམ་ལ་བྱེ་ལའི་ལ་གཤམ་དུ་འབྱོར་ཏེ་ང་ཚོས་ཞོག་ཇ་བྱས་པ་ཡིན།སྐབས་དེར་ཤར་ཕྱོགས་ཀྱི་རི་རྩེ་ནས་ཉི་མ་ཐོན་ཏེ་ས་ཐང་བྱིངས་ལ་ཉི་འོད་ཁྱབ་ཟིན་ཀྱང༌།ང་ཚོ་བྱེ་ལའི་གྱེན་འཛེགས་སྐབས་ད་དུང་ཉི་འོད་བབས་ཡོད་པ་མ་རེད།བགྲོད་ལམ་དེ་ནི་གྱེན་གཟར་དཀའ་ངལ་ཅན་ཞིག་ཡིན་པས་ང་ཚོ་བྱེ་ལའི་སྐེད་སྟོད་དུ་འབྱོར་སྐབས་རྟ་དྲེལ་འགའ་ཤས་ཆད་དེ་རྗེས་སུ་ལུས།རང་མིང་བཀྲ་ཤིས་ནོར་བུ་ཟེར་བ་ཞིག་ནས་ངོས་ལ་རྟ་དཀར་པོ་ཞིག་སྤྲད་སྟབས་ཕན་ཐོགས་དང༌།རྟགས་རྟེན་ལྟ་བུར་འགའ་ཤས་ནས་འཕྲོས་གླེང་བྱེད་འདུགཁོ་བོས་དགའ་བོའི་ངང་བླངས་པར་ལམ་གྲོགས་ཚོ་ཡང་དགའ་སྤྲོ་ཆེན་པོ་བྱུང་སོང༌།བྱེ་ལའི་ལ་རྩེར་འབྱོར་ཉིད་ཁོ་བོ་ཅག་གི་གདོང་ལྷ་ལྡན་ཕྱོགས་སུ་ཕྱོགས་ཏེ་སྨོན་ལམ་རེ་ཡང་བྱས།